section_heading: Osnove
paragraph_text: Domus je još bolja kuća, dvokatnica od kamena i opeke, pokrivena crijepom. Kućanstva koja raspolažu s više od 600 dinara odmah će postati domusi. Ostale case će se u domuse pretvoriti pod utjecajem hramova, koje igrač može sam izgraditi, ali dobiva dva hrama nadogradnjom foruma na petu razinu. Građani postaju profinjeniji, pa traže vino i hramove. Potrebno je izgraditi vinograde, krčme (služe vino i hranu) te hramove. Prilikom molitve, građani ovog staleža u hramu ostavljaju žrtvene donacije u novcu. Nedostatak ljudi koji žele živjeti u gradu nadoknaditi se može izgradnjom škola i akademija, u kojima se djeca obučavaju i postaju zreli građani. Da bi koristio resurse udaljene od grada može osnivati ispostave. Ako potrebni resursi nikako nisu dostupni na području grada, može ih uvoziti putem trgovačkih domova i luka, s tim da postoji mogućnost izvoza resursa kojih ima u višku, što donosi novac. Potreba za kulturom i higijenom raste. Villa je najbolja kuća, dvokatnica od mramora, pokrivena terakotom. Kućanstva koja raspolažu s više od 800 dinara odmah će postati ville. Ostali domusi će se u ville pretvoriti pod utjecajem kazališta i javnih kupališta, čiji se utjecaj mora presijecati, a koje igrač mora sam izgraditi, ali dobiva dva još bolja hrama i Neptunovu fontanu nadogradnjom foruma do najviše, osme razine. Građani postaju najviši stalež, pa traže teatre i javna kupališta, te mramor za održavanje svojih domova. Potrebno je izgraditi kamenolome mramora i hramove pojedinim božanstvima (Bakhu i Fortuni). Nakon molitve, gledanja predstave ili kupanja građani ovog staleža ostavljaju velike donacije u novcu. Grad se može unaprijediti i ukrasiti izgradnjom spomenika, kipova, parkova i sadnjom drveća. Sada igrač može graditi spomenike kao što su zlatni kipovi, slavoluci, veliki hramovi, filozofske akademije i sl. Ako želi zabaviti stanovništvo, tako da zaboravi na svoje potrebe može se poslužiti starom rimskom izrekom: "Kruha i igara!" Potrebno je izgraditi gladijatorsku školu, slavoluk i zlatni kip kako bi se moglo izgraditi Arenu (Colosseum) i Hipodrom (Circus Maximus). Organizacija igara ili utrka dvokolica stoji 2000 dinara.